CO POPRAD

Nová hudba v Tatranskej galérii: FAMA Quartet
2024-11-09 17:00 - 18:00 (Europe/Bratislava) | Tatranská galéria v Poprade, Hviezdoslavova 341/12, Poprad, 05801, Slovenská republika
Pozývame vás na posledný tohtoročný koncert z cyklu „Nová hudba v Tatranskej galérii“ v podaní FAMA Quartet.
🎼 Program koncertu: info čoskoro
Interpreti:
David Danel (1. husle), Roman Hranička (2. husle), Ondřej Martinovský (viola), Balázs Adorján (violončelo)
Cyklus koncertov “Nová hudba v Tatranskej galérii” je pokračovaním snáh Slovenskej sekcie Medzinárodnej spoločnosti pre súčasnú hudbu o propagáciu súčasnej hudby, tvorby súčasných skladateľov a interpretačné umenie slovenských hudobníkov aj v menších mestách Slovenska.
Vstup na koncert je voľný. 🎟
🤝 Koncerty cyklu Nová hudba v Tatranskej galérii z verejných zdrojov podporil ako hlavný partner Fond na podporu umenia. S finančným príspevkom Hudobného fondu. S podporou SOZA. Mediálnym partnerom je Hudobný život a Opera Slovakia. Partnerom je InMusic, Učiteľské kolégium a FELKA café & brew bar.

Koncerty na Koľaji 22
2024-11-08 18:30 - 23:30 | Koľaj 22, 49°03'40.4"N 20°17'58.1"E
Tentokrát večer plný uletenej a zábavnej muziky.
Jediná plnoformátová kapela večera:
DETI
– divočina z Bratislavy
https://diydeti.bandcamp.com/album/masaker
https://www.instagram.com/deti_________/

————————————–
Trio umelcov, kde každý ťahá muziku za vlasy z inej strany a svojim spôsobom:
JOZEF ŽEMLA – https://www.facebook.com/jozefzemlaakavaren/

SAMČO BRAT DÁŽĎOVIEK – https://samcobratdazdoviek.bandcamp.com/

KYSUCKÝ KAPITÁN – https://kysuckykapitan.sk/
https://www.youtube.com/c/kysuckykapitan
Začiatok: ofiko 18:30
Začiatok hrania: niečo po siedmej

Občianske zhromaždenie
2024-11-07 18:00 - 19:00 | Nám. sv. Egídia
Občianska platforma Poprad za demokraciu pozýva na ďalšie občianske zhromaždenie, ktoré sa uskutoční vo štvrtok 7. novembra o 18:00 hod. na Námestí sv. Egídia pred OC Forum. Okrem iných vystúpia aj herec SND Ján Gallovič a psychologička Silvia Kubáňová.

Cvičenie pre zdravú ženu
2024-02-22 16:30 - 18:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

BRP 29: Dalibor Cicman – Data driven business
2024-11-07 10:00 - 12:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na 29. biznis raňajkách, ktoré sa uskutočnia 7. novembra 2024 o 10:00 v Coworking Poprad, privítame Dalibora Cicmana, ktorý nám ukáže, ako efektívne riadiť firmu na základe dát.
Dalibor Cicman je zakladateľom a riaditeľom najväčšieho slovenského eCommerce, GymBeam, ktorý za 10 rokov vybudoval na športovú značku s obratom presahujúcim 170 miliónov eur ročne. GymBeam je dnes jedným z najrýchlejšie rastúcich eCommerce v strednej a východnej Európe. Už pred vznikom GymBeamu prevádzkoval viacero menších e-shopov, no po dôkladnej analýze sa rozhodol zamerať na kategóriu health and fitness, čo sa ukázalo ako výborné strategické rozhodnutie.
Príďte sa dozvedieť, ako môže byť váš biznis úspešnejší vďaka správnym dátam!

Kúpiť lístok

LAO SHOU MEI 2013
2024-11-06 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer a ochutnávka starého bieleho čínskeho čaju Lao Shou Mei z roku 2013. Základná sorta bieleho čaju sa v priebehu 11 rokov uskladnenia premenila na delikátny, vyzretý a veľmi chutný biely čaj. Vstupné: 5 €

Kurz Vedomá komunikácia
2024-11-06 18:30 - 19:30 | spejs štúdio
Pre koho je kurz určený?
Pre tých, ktorí cez poznávanie seba samého majú odvahu pracovať na transformácii osobných nastavení do nových energií neutrality, pokoja, rovnováhy a súcitnej komunikácie.
Čo môžete očakávať, čo sa naučíte?

Revolučný spôsob vnímania svojho jazyka
Ako rekakalibrovať energiu vloženú do slov
Ako súcitne hovoriť
Zručnosti Vedomej komunikácie
Mierové riešenia pre život cez kultiváciu osobného Vedomia
Zlepšenie kvality života
Zdravší spôsob komunikácie a spojenia s inými ľuďmi

Pozývame Vás absolvovať túto transformačnú cestu za pomoci cenných nástrojov, ktoré nám tu zanechali predchádzajúce generácie.
Renáta Jesenská
Kontakt: 0818 566 077

November v Podtatranskej knižnici v Poprade
2024-11-06 08:00 - 2024-11-30 17:00 | Podtatranská knižnica v Poprade, centrum
Tešíme sa na ďalšie knižné podujatia s Vami aj v mesiaci november!

Filmový klub: Tatami
2024-11-04 19:00 - 20:30 | Kino Tatran, Námestie sv. Egídia 43/86, Poprad, 05801, Slovenská republika
Iránska džudistka Leila cestuje na majstrovstvá sveta v džude s úmyslom priniesť domov prvú iránsku zlatú medailu. Tatami je film o túžbe po výhre, slobode a vzdore proti politickej zlovôli.
Réžia: Guy Nattiv, Zar Amirová • Hrajú: Arienne Mandiová, Zar Amirová, Jaime Ray Newmanová, Nadine Marshallová, Lir Katzová, Ash Goldeh, Elham Erfaniová
Iránska džudistka Leila a jej trénerka Maryam cestujú na majstrovstvá sveta v džude s úmyslom priniesť domov prvú iránsku zlatú medailu. V polovici majstrovstiev dostanú od islamskej republiky príkaz, aby Leila predstierala zranenie a prehrala, inak ju označia za zradkyňu štátu. Keďže je v stávke jej sloboda a sloboda jej rodiny, Leila stojí pred nemožnou voľbou: podriadiť sa iránskemu režimu, ako ju prosí jej trénerka Maryam, alebo zabojovať o zlato.
Tatami je prvý celovečerný film, ktorý spoločne režírovali Iránka a Izraelčan. Nakrúcali ho tajne v roku 2022 v gruzínskom Tbilisi. Film mal premiéru na filmovom festivale v Benátkach v roku 2023.
Dĺžka: 103 min
Rok výroby: 2023
Dátum lokálnej premiéry: 17. október 2024

HALLOWEEN NARODENINY studio.pretlak_
2024-11-01 15:00 | studio.pretlak_, Francisciho 3288/35, Poprad, 05801, Slovenská republika
. prichádza náš najobľúbenejší sviatok v roku,
HALLOWEEN a s ním aj 2.NARODENINY nášho obľúbeného tattoo a piercing studia.pretlak_ !
.. pripravili sme si pre Vás opäť jedinečnú akciu a množstvo špeciálnych aktivít. . . 😉
.. tentoraz sme sa inšpirovali tvorbou multižánrového umelca a predovšetkým režiséra Tima Burtona.
. STE ODVÁŽNI SA s nami ODVÁŽIŤ ?
> viac info odhalíme postupne, preto pozorne sledujte náš instagramový profil: #pretlak_
. máte sa na čo tešiť 🙂 . . .a my sa už tešíme na Vás !

ČAROVNÉ SKLÍČKO VII.
2024-10-31 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Anna Budáčová sa venuje tvorbe vitráží, vinutých perál a sklenených ozdôb. Vo svojom rozprávaní nás prevedie čarovnou krajinou skla. Moderuje Zuzana Šimová
Vstupné 3 €

POKLAD – DÁMSKY VEČER
2024-10-31 17:30 | Kino Tatran, Námestie sv. Egídia 43/86, Poprad, 05801, Slovenská republika
V októbri budeme s 👩‍🦰💄Dámskym večerom👄 💍hľadať POKLAD. Možno je potopený v truhlici 🧰 na dne mora, zakopaný v džungli na ostrove 🏝, alebo je len zabudnutý hlboko v našich srdciach❤️…
⏰ Vo štvrtok 31. OKTÓBRA 2024 o 17:30 sa v Kine Tatran môžete tešiť na:
🎥 výborný film
☕ kávu
👄 pokec s kamoškou
💝 zaujímavé služby a prevádzky, o ktorých sa niečo dozviete
🎁 ceny v bohatej tombole aj od partnerov:
Pizza Borsalino Poprad
FORUM Poprad
Vydavateľstvo i527.net
MK Beauty Salon- Majka Kromková
Potvory – Podnikavé a tvorivé ženy
https://lenka-gontkovska.justnahrin.eu
https://bud-fit23.webnode.sk/
☝Tombolový lístok získavate automaticky k Vašej vstupenke, tak neváhajte a zakúpte si ju hneď teraz
💸 A to všetko za 7,- €/ 6,- € na osobu
🥤🍿 K dispozícii bude tiež bufet s občerstvením
☝️Zakúpte si svoje vstupenky online ešte dnes: https://lnk.sk/uzt0
(Nie je potrebné ich tlačiť, stačí sa preukázať vstupenkou v mobile)
Tešíme sa na Vás!

HALLOWEEN U KRAKENA
2024-10-31 17:00 | U Krakena, Námestie svätého Egídia 10/23, Poprad, 05801, Slovenská republika
Ahojte chápadielka! 😄
Blíži sa Halloween a my sme si pre vás pripravili ďalší zaujímavý večer plný zábavy, špeciálnych nápojov a strašidiel 👻.
Dňa 31.10.2024 nahoď svoje strašidelné gate a poď sa s nami zabaviť! My ťa čakáme!
Na čo sa môžeš tešiť :
Halloweensky Pubquiz so symbolickým vstupným 2€ – začiatok 19:00
Minihry o zaujímavé ceny, ktoré budú vyhodnotené v závere večera
Nevieš sa rozhodnúť, čo si objednáš? Hoď si kockou d20 , ktorá rozhodne za teba!
Počas večera bude prebiehať hlasovanie o najkrajší kostým a víťaz si odniesie domov špeciálnu cenu 😜.
No a samozrejme, ak prídeš v maske a Welcome Drink máš na nás ! 💀😈🧟

Kurz Vedomá komunikácia
2024-10-30 18:30 - 19:30 | Spejs štúdio Poprad
Kurz Vedomá komunikácia, reflexie. Tešíme sa opäť na Vás.
1. Tešila som sa počas kurzu na každý deň, pretože som si doslova
užívala tok svojich myšlienok a hru slov, ktoré som následne púšťala
von. Zabávala som sa a brala som to ako hru, ktorá ma postupne mení.
Ďakujem.
2. Ďakujem za spustenie liečby seba samej aj iných. Začala som si
všímať a mať rada samú seba. Ďakujem za skvelý prístup Tebe Sita.
Spoznala som skvelé Dušičky. Ďakujem.
3. Som šťastná, radujem sa z každého dňa. Tento kurz mi "otvoril oči" na
konečne sa dokážem zamyslieť komu čo povedať, ako to povedať a
hlavne kedy nekomunikovať. Učím sa odpájať od negatívnych ľudí u
ktorých cítim negatívne energie, ktorí nevážia slová a odoberajú zo mňa
veľa sily. Ďakujem Sitka, že si na mňa nezabudla.
4. Kurz bol pre mňa otvorením inej dimenzie. Kombinácia reálneho
využitia získaných poznatkov a pohladenia Duše. Spojenie duchovného
a 3D . Každá hodina ma obohatila, teším sa na pokračovanie. Bavilo ma
to, že si to viedla v jednoduchosti. Ďakujem, ďakujem za všetko, čo pre
nás robíš.
5. Som rada, že som bola súčasťou tohto procesu. Bolo to také
dokopnutie pre mňa v rámci jednotlivých lekcií. Prebraté témy mi otvorili
ďalšie vnímanie a uvedomenie si svojej vedomej komunikácie nie len
ako pozorovanie, ale aj vedomé vyjadrovanie a počúvanie druhých s
pochopením ich emócií rešpektujúc bez hodnotenia. Ale aj také to
prepojenie Duše s druhou osobou, pre mňa taká vedomá duchovná
komunikácia, ktorej sa učím a učím a praktizujem v bežnom živote kde
sa len dá a aj tam, kde to nie je správne pochopené druhou stranou. Je
toho veľa, čo by som ešte písala. Ďakujem Reni za teba, za čas, za
vedomosti, za ďalšiu možnosť rastu, práce na sebe a posunu vpred.
Každý urobený krok je pre mňa krokom ku zmene. Ďakujem Reni.
"You can literally wake up another person with your glow." (Harbhajan
Singh Yogi)
6. Tento kurz mi dal pokoj na Duši, pocit tepla a lásky počas lekcií.
Začala som vnímať svet ináč ako predtým. Ďakujem.
7. Ďakujem pekne za nové zážitky a nové múdra do života. Potrebovala
by som viac času, resp. pomalšie tempo. Bolo to veľmi hutné.
8.Som veľmi vďačná za túto nádhernú a obohacujúcu 7 týždňovú cestu,
ktorú sme všetci spolu prešli. Bolo na nej veľa Svetla, krásnej energie,
žiarivých Duší… Posilnilo to vo mne zodpovednosť, ktorú cítim za
spravenie sveta krajším a čistejším miestom…Posilnilo to vo mne aj
zodpovednosť za to, čo zo mňa vychádza, z môjho vnútra. Ďakujem,
som vďačná!!!
9. Kurz VK ma zase niečo naučil, ukázal mi akú silu majú vypovedané
slová, aký majú dopad na človeka a zvedomenie ako dokážu ublížiť.
Som Site vďačná za toto zvedomenie aj za to, ako zostavila tento kurz,
za všetky praktické cvičenia, ktoré mi pomáhajú zmeniť staré naučené
vzorce a prevziať zodpovednosť za vypovedané. Učím sa zamieňať
slová v 3D matrixe za 5D. Načúvať celým telom, nie ušami a byť
empatická k druhým, vyjadrovať svoje potreby jasne. Uvedomujem si, že
to nejde hneď hladko, ale zvedomujem si svoje chybné slová a pracujem
na sebe.
Vďaka tomuto kurzu som sa zase o niečo posunula na svojej ceste.
Ďakujem Site aj všetkým svetielkam, ktoré ma sprevádzali.
10. Ďakujem za tieto chvíle. Dali mi možnosť rozmýšľať nad svojim
chovaním a zmýšľaním. Ďakujem za tieto chvíle pokoja a srdečnosti. V
čase, keď som prišla do kurzu som nedokázala rozprávať. Zmenilo sa to.
Ďakujem, ďakujem.
11. Sita s láskou sem chodím, vážim si tvoje slová, dávaš mi pokoj a
lásku. Ukazuješ mi cestu učenia. Čas na týchto hodinách je milý,
obohacuje ma po duševnej stránke. Moja Duša je šťastná. Ďakujem.
12. Počas kurzu som si začal všímať komunikáciu s inými bytosťami
vedomým spôsobom. Začal som si všímať správanie iných. Vypozoroval
som, celkom zaujímavé postoje ľudí. Sám som vo svojom prejave života
zmenil niektoré slová.
13. Dalo mi to veľa, "otvorili sa mi oči", srdce a môj život ide iným
smerom. Veľká vďaka za všetkých tu prítomných.
14. Cítim väčší vnútorný pokoj, lásku, samoliečebný proces a liečenie
blízkych. Ďakujem.
15. Renátka, Sitka, ďakujem. Som rada, že som ťa objavila. Robíš to
vynikajúco, veľmi sa mi páčili meditácie, liečivé slová…Ďakujeme. Len
tak ďalej pokračuj. Keby lekcia mohla začať trochu skôr, uvítala by som
to.
16. Viac krát sa mi stalo, že ma zaplavila radosť, milota a krása. Som
veľmi vďačná za teba a za tvoju prácu. Nabudúce by som bola vďačná
za viac času (dlhšie lekcie) aby sme sa nemuseli ponáhľať. S láskou,
vďaka.

Čitateľský klub v Poprade
2024-10-30 18:00 - 20:00 | Espresso Bar, Sobotské námestie 14, Poprad - Spišská Sobota, Slovensko, 05801
Debatu budeme venovať knihe Nezhasínaj!
Stretnutie prebieha v samostatnej miestnosti v kaviarni Espresso Bar, kde si môžete k debate vybrať nápoje z aktuálnej ponuky.
Knižku si môžete zakúpiť aj v Christianii – https://www.christiania.sk/eshop/promo/citatelsky-klub-poprad/
Noví členovia sú vítaní.

Kurz Jogy v Krásnych Sadoch
2024-02-14 17:30 - 18:30
Lekcia jogy je príležitosť zastaviť sa, aktívne sa povenovať sebe, svojmu dychu a svojmu telu.
Posilníme oslabené, natiahneme poskracované. Okrem aktívneho pohybu sa uvoľníme v záverečnej relaxácii.
Každá lekcia je kompletný zážitok na úrovni pohybu a dychu.

DAROVANIE KRVI V CVIČISKU
2024-10-30 08:00 - 11:00 | Cvičisko Poprad, Fraňa Kráľa 14, Poprad, 05801, Slovenská republika
Po úspešnom prvom darovaní krvi v cvičisku máme pre vás ďalšiu príležitosť ❤️.
30.10.2024 (v stredu ) sa bude u nás cvičisku konať darovanie krvi pod vedením špecialistov z NTS PP.
Vítaný je každý jeden , ktorý svojou kvapkou krvi chce zachrániť život .
Rezervácie niesu nutné avšak budeme radi ak nás bude čo najviac .
Tešíme sa na vás ❤️.

Substancia
2024-10-28 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Kto nikdy nesníval o lepšej verzii seba samého? Starnúca hviezda televíznych obrazoviek Elisabeth Sparkle (Demi Moore) dostáva možnosť vyskúšať zázračnú substanciu, vďaka ktorej môže byť mladšia, krajšia a dokonalejšia. Má to ale jeden háčik, musí sa deliť o čas. Jeden týždeň pre ňu, jeden pre jej nové ja, Sue (Margaret Qualley). Každých sedem dní. Dokonalá rovnováha. Jednoduché, nie? Ak všetko dodržíte, čo by sa mohlo stať? Film režisérky Coralie Fargeat je výstižnou, ostrou a šokujúcou satirou, ktorá ohromila Filmový festival v Cannes a odniesla si cenu za najlepší scénár.
Coralie Fargeat je francúzska režisérka a scenáristka, narodená 23. apríla 1976 v Paríži. Študovala na prestížnej francúzskej filmovej škole La Fémis, kde sa zameriavala na filmovú réžiu. Jej kariéra začala krátkymi filmami, z ktorých najznámejší je Le Télégramme z roku 2003. Medzinárodnú pozornosť získala Fargeat svojím prvým celovečerným filmom Revenge z roku 2017. Tento thriller s prvkami hororu mal premiéru na Medzinárodnom filmom festivale v Toronte a bol vysoko hodnotený kritikou. Fargeat je známa svojím dôrazom na vizuálne rozprávanie a intenzívne emocionálne zážitky. Je tiež považovaná za jednu z najperspektívnejších režisérok svojej generácie vo Francúzsku. Okrem filmovej tvorby sa venuje aj písaniu scenárov a produkcii. Jej práca často odráža sociálne témy a zameriava sa na silné ženské postavy.

Hrozí Popradu dopravný kolaps?
2024-10-28 18:00 - 19:30 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na diskusiu o dopravnej situácii v Poprade.
Diskutujú:
Darina Luščíková, poslankyňa NR SR
Martin Baloga, odborník na územný plán a mestský poslanec

AJURVÉDA
2024-10-28 18:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
🌿 Zoznámte sa s Ajurvédou – starovekou vedou o zdraví a rovnováhe! 🌿
Chcete sa dozvedieť viac o tom, ako môžete pomocou ajurvédy zlepšiť svoje zdravie a harmóniu tela i mysle? Pridajte sa na náš workshop s lektorkou Mgr. Jana Gurníková, ktorá vás prevedie základmi ajurvédy a ukáže vám, ako tieto princípy uplatniť vo svojom živote.
Na workshope sa dozviete:
✨ Ako ajurvéda funguje a ako ju aplikovať do bežného života.
🍂 Tipy na stravu a starostlivosť o telo podľa ročných období.
🧘‍♀️ Ako prispôsobiť svoj životný štýl na podporu fyzickej a duševnej rovnováhy.
Lektorka Mgr. Jana Gurníková je odborníčkou na ajurvédu s dlhoročnými skúsenosťami, ktorá vám pomôže porozumieť základom tejto starovekej filozofie a ukáže vám praktické tipy na jej využitie v každodennom živote.
📅 Kedy: 28. októbra o 18.00hod
📍 Kde: Coworking Poprad
Nezmeškajte príležitosť zistiť, ako môžete žiť zdravšie a harmonickejšie pomocou ajurvédy. Viac info tu: https://potvory.sk/ajurveda

ZAČIATKY KINEMATOGRAFIE V ČESKOSLOVENSKU
2024-10-27 17:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Aké boli začiatky filmu na našom území?
Poznáte najznámejšie diela z obdobia nemej éry?
Príďte si otestovať svoje vedomosti v oblasti histórie filmu.
Na tých najlepších čakajú aj filmové ceny.

PUTOVANIE ZA HISTÓRIOU ŠTRBSKÉHO PLESA
2024-10-27 10:00 - 12:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci OKTÓBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.
Podujatie je realizované s finančnou podporou Ministerstva cestovného ruchu a športu SR.

Reggea/ska/punk night
2024-10-26 19:00 | Koľaj 22, 49°03'40.4"N 20°17'58.1"E
Pozývame na reggae/ska/punkový večer na Koľaj 22. Zahrajú punkáči z Liptovského Mikuláša s kapelou MU, Bratislavčania so ska kapelou RUMASKA a zo Spišskej Novej Vsi reggae kapela KARAVANA. Začíname o 19:00. Vstup 10€ alebo v predpredaji 8€.

PRVÁ PLAVBA
2024-10-26 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(USA, 77 min, 2013, r. Jillian Schlesinger)
Laura Dekker, 14-ročná jachtárka, zachytáva kamerou svoju dvojročnú plavbu a snahu stať sa najmladšou osobou, ktorá sama oboplávala svet. Laura sa nachádza ďaleko od svojho domova a rodiny, a skúma svet, hľadajúc slobodu, dobrodružstvo a vzdialené sny o mladosti strávenej na mori.
Vstupné: 2 €

DEGUSTAČNÝ VEČER VENOVANÝ JESENI
2024-10-26 17:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Za posledný rok sme zorganizovali 7 tématických degustačných večerov s párovaním vín, ktoré mali u Vás veľký úspech. Tak začíname opäť na jeseň aj tento rok. Tak nás príďte okoštovať a čo to nové sa dozvedieť nielen o nás, ale aj o tom, čo jeme. Debaty, ktoré pri týchto večeroch vznikajú stoja za to. Objednávajte a píšte. Richard a Anton s Vila Sandy Košice, sa už tiež nevedia dočkať. Vidíme sa priatelia.

PUTOVANIE ZA HISTÓRIOU TATRANSKEJ POLIANKY
2024-10-26 10:00 - 12:00 | Vlaková stanica Tatranská Polianka

Koncerty na Koľaji 22
2024-10-25 18:30 | Koľaj 22, 49°03'40.4"N 20°17'58.1"E
K jeseni sa hodí spraviť aj takýto sviatok emo hardcore hudby.
LAKKA
– neocrust/hardcore, Praha
https://lakka.bandcamp.com/
Lakku ste mohli najbližšie vidieť v Spišskej tesne pred pandémiou. Pamätáte?
————————
NULAJEDNANULANULA
– screamo/posthardcore, Praha
https://nulajednanulanula.bandcamp.com/…/ivot-je-pomal…
Chlapci s nami zahrali v Corneri v decembri 2019, deň po tragédii keď v Prešove buchla bytovka. Pamätáte?
———————–
SAMORAST
– emohardcore, stredné Slovensko
https://samorast.bandcamp.com/
Hrali nám na garážach v období keď im spieval Heďo, tuto z Popradu. Prvé covidové leto.
———————–
NABOSOPOSKLE
– emohardcore, Košice
https://nbspskl.bandcamp.com/album/nabosoposkle
Boli hlavná kapela na prvom koncerte, ktorý sme robili na garážach v Poprade. Leto 2018.
————————-
SOVA
– emo rap

Bubeník z Nabosa`. Pozitif Day v Spišskej, hej, tam som ho videl ešte pod starým menom.
———————–
Začiatok: ofiko 18:30
Začiatok hrania: niečo po siedmej
WC máme.
*KDE JE TÁ KOĽAJ 22?!
Koľaj 22 je budova bývalej drevárenskej dielne, nachádzajúca sa medzi popradskou železničnou stanicou a Spišskou Sobotou. Je potrebné sa k nám dostať peši, keďže k nám nevedie oficiálna príjazdová cesta pre veľa áut.
Smerom z centra Popradu, alebo od železničnej stanice, sa k nám dostanete cez podchod pre peších do Spišskej Soboty (ul. Jiřího Wolkera), za ktorým zabočíte doľava a budete nasledovať koľaje. Určite sa nestratíte – budú vás navigovať šípky.
Smerom z Veľkej, Spišskej Soboty alebo od Aquacity sa ku nám dostanete po chodníku, ktorý pretína Novú ulicu a vedie k pochodu do Sp. Soboty – tam sa o vás už opäť postarajú šípky 🙂
.
PARKOVANIE
Najbližšie bezplatné parkovisko je na ul. Jířiho Wolkera pred klubom Valkyra alebo pri Aquacity. A potom krátka zdravotná prechádzka (5 min) a ste u nás.

Maľovanie pri víne #5 : Jeseň
2024-10-25 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Dopraj si oddych a načerpaj novú energiu pri umení v spoločnosti milých ľudí. Po úspechu predchádzajúcich stretnutí „Maľovanie pri víne“ ťa s radosťou pozývame na piaty workshop.
Pod vedením Lucie Labancovej sa tentokrát ponoríme do témy Jeseň a naučíme sa, ako zachytiť krásu tejto sezóny akrylovými farbami.
Stretneme sa 25. októbra o 18:00 v prostredí Coworkingu Poprad, kde ťa čaká pohodová atmosféra, dobrá spoločnosť a pohár vína na spríjemnenie tvorby.
Workshop je ideálnou príležitosťou oddýchnuť si pri umení a stretnúť sa s novými ľuďmi. Nezáleží na tom, či máš skúsenosti s maľovaním, alebo si to chceš len vyskúšať. Na záver si domov odnesieš svoj vlastný obraz.
Registrácia a platba
Registrácia a platba vopred sú potrebné, pretože počet miest je obmedzený.
Tešíme sa na tvoju účasť 25. októbra na večeri plnom umenia a kreatívnej práce.

Nová hudba v Tatranskej galérii: Ondrej Veselý
2024-10-25 17:00 - 18:00 | Tatranská galéria v Poprade, Hviezdoslavova 341/12, Poprad, 05801, Slovenská republika
Pozývame vás na druhý koncert z cyklu „Nová hudba v Tatranskej galérii“ v podaní gitaristu Ondreja Veselého.
🎼 Program koncertu:
Dai Fujikura
Peter Machajdík
Petr Kotík
Phill Niblock
Interpret:
Ondrej Veselý (sólo – gitara)
Cyklus koncertov “Nová hudba v Tatranskej galérii” je pokračovaním snáh Slovenskej sekcie Medzinárodnej spoločnosti pre súčasnú hudbu o propagáciu súčasnej hudby, tvorby súčasných skladateľov a interpretačné umenie slovenských hudobníkov aj v menších mestách Slovenska.
Vstup na koncert je voľný. 🎟
🤝 Koncerty cyklu Nová hudba v Tatranskej galérii z verejných zdrojov podporil ako hlavný partner Fond na podporu umenia. S finančným príspevkom Hudobného fondu. S podporou SOZA. Mediálnym partnerom je Hudobný život a Opera Slovakia. Partnerom je InMusic, Učiteľské kolégium a FELKA café & brew bar.
